شەفەق نیوز/ دەسەی دارایی لە ئەنجومەن نۆێنەران، ئمڕوو دووشەممە، راگەیان یەک هەفتەی تر خوازێد ئەرا باسکردن لە یاسای بوودجەی گشتی ئەرا ساڵ ٢٠٢١، و دووپات کرد ک ئەوەسا گشت تێبینیەگان کەێدە دەق ئەرا راسەوکردن یاساگە.
جەمال کۆچەر ئەندام دەسەگە ئەرا ئاژانس شەفەق نیوز وت: دانیشتنەیل دەسەی دارایی پەرلەمان ئەرا باسکردن لە پڕۆژەی یاسای بوودجەی گشتی وەردەوامن و تەواو نەوینە، و دووپات کرد ک دەسەگە هەفتەیگ تر خوازێد تا لە باسکردن سەرەتایی لە یاسای بوودجەگە تەواو بکەێد.
وتیش؛ ئەوەسا دەسەی دارایی لە رووژەیل ئایندە تۆێژینەوەی گشت تێبینیەگان کەێد و کەێدەیانە دەق ئەرا راسەوکردن تەوەرەیل یاسای بوودجەگە.
